Názov smernice: Zabezpečenie nákupov materiálov neinvestičného charakteru.

Poradové číslo smernice: 6

Vypracoval: Dušan Dědeček, generálny sekretár

Schválil: VV DVS

Dátum vyhotovenia internej smernice: 03. 03. 2016

Za správnosť smernice zodpovedá: VV DVS

Za dodržiavanie smernice zodpovedá: Miloš Štefek, prezident

Platnosť internej smernice od: 05. 03. 2016

Článok I.

Všeobecné ustanovenia.

1. Táto smernica je určená pre osoby účtujúce náklady na športovú prípravu vybraných športovcov z prostriedkov MŠVVaŠ SR.
2. Smernica je interným predpisom, reprezentovaným štatutárnym zástupcom DVS.

Článok II.

Prehľad zodpovedných a oprávnených osôb.

1. Miloš Štefek - prezident, Komenského 10, 907 01 Myjava
2. Dušan Dědeček - generálny sekretár, Jána Stanislava 39, 841 05 Bratislava

Článok III.

Materiál neinvestičného charakteru.

1. Materiál neinvestičného charakteru sa rozumie ako športový a iný technický materiál potrebný na realizáciu športovej prípravy a úloh spojených s jej zabezpečením.
2. Hodnota materiálu je určená nadobúdacou cenou minimálne 500€ a maximálne 1700€ za kusovú jednotku.

Článok IV.

Predkladané dokumenty.

1. Originálny účtovný doklad o nadobudnutí materiálu.
2. Stručné zdôvodnenie použitia a potreby predkladaného materiálu v rozsahu max. jedna stránka A4, ktorý predkladá navrhovateľ – zúčtovateľ prostriedkov.

Článok V.

Materiálová komisia.

1. Je dvojčlenná komisia určená VV s účelom posúdenia oprávnenosti a potrebnosti účtovaného materiálu.
2. Schôdzková činnosť nie je určená miestom, ani časom. K výkonu činnosti sú členovia vyzvaní účtovníkom, alebo zúčtovateľom prostriedkov.
3. Úlohou členov je posúdenie oprávnenosti, hospodárnosti a efektívnosti vynaložených prostriedkov.
4. Členovia komisie svojím podpisom a dátumom posúdenia na doklade účtovníckeho softwaru Money S3 potvrdzujú súhlas so zaradením dokladu do zúčtovania nákladov na športovú prípravu vybraných športovcov z prostriedkov MŠVVaŠ SR.

Článok VI.

Záverečné ustanovenia.

1. Táto smernica podlieha aktualizácii podľa potrieb VV DVS.
2. Otázky, ktoré nie sú riešené touto smernicou, riešia platné predpisy SR.

Smernica odsúhlasená členmi VV na zasadnutí v Bratislave, 4. marca 2016

 Miloš Štefek, prezident ................................................................

 Rastislav Hrdlík, viceprezident ................................................................

 Dušan Dědeček, generálny sekretár ................................................................

 Peter Birka, člen ................................................................

 Július Maťovčík, člen ................................................................